# 与春分有关的诗句【十一篇】

来源：网络 作者：落日斜阳 更新时间：2025-04-07

*下面是为您整理的与春分有关的诗句【十一篇】，仅供大家参考。 　　>《春分日》　　五代宋初徐铉　　仲春初四日，春色正中分。　　绿野徘徊月，晴天断续云。　　燕飞犹个个，花落已纷纷。　　思妇高楼晚，歌声不可闻。　　>《偷声木兰花•春分遇雨》　　天...*

下面是为您整理的与春分有关的诗句【十一篇】，仅供大家参考。

　　>《春分日》

　　五代宋初徐铉

　　仲春初四日，春色正中分。

　　绿野徘徊月，晴天断续云。

　　燕飞犹个个，花落已纷纷。

　　思妇高楼晚，歌声不可闻。

　　>《偷声木兰花•春分遇雨》

　　天将小雨交春半，谁见枝头花历乱。

　　纵目天涯，浅黛春山处处纱。

　　焦人不过轻寒恼，问卜怕听情未了。

　　许是今生，误把前生草踏青。

　　>《癸丑春分后雪》

　　宋苏轼

　　雪入春分省见稀，半开桃李不胜威。

　　应惭落地梅花识，却作漫天柳絮飞。

　　>《踏莎行》

　　宋欧阳修

　　雨霁风光，春分天气。

　　千花百卉争明媚。

　　画梁新燕一双双，玉笼鹦鹉愁孤睡。

　　薜荔依墙，莓苔满地。

　　青楼几处歌声丽。

　　蓦然旧事心上来，无言敛皱眉山翠。

　　不分东君专节物，故将新巧发阴机。

　　従今造物尤难料，更暖须留御腊衣。

　　>《和宋之问寒食题黄梅临江驿》

　　宋崔融

　　春分自淮北，寒食渡江南。

　　忽见浔阳水，疑是宋家潭。

　　明主阍难叫，孤臣逐未堪。

　　遥思故园陌，桃李正酣酣。

　　>《七绝•苏醒》

　　春分雨脚落声微，柳岸斜风带客归。

　　时令北方偏向晚，可知早有绿腰肥。

　　>《春分与诸公同宴呈陆三十四郎中》

　　唐武元衡

　　南国宴佳宾，交情老倍亲。

　　月惭红烛泪，花笑白头人。

　　宾瑟常馀怨，琼枝不让春。

　　更闻歌子夜，桃李艳妆新。

　　>《蝶恋花》

　　宋葛胜仲

　　已过春分春欲去。

　　千炬花间，作意留春住。

　　一曲清歌无误顾。

　　绕梁馀韵归何处。

　　尽日劝春春不语。

　　红气蒸霞，且看桃千树。

　　才子霏谈更五鼓。

　　剩看走笔挥风雨。

　　>《同子隆次公小饮》

　　宋袁说友

　　老境昏昏只醉眠，不知门外艳阳天。

　　奚为有客携壶至，又以闲人到酒边。

　　山路试登桃映口，溪城一望草如烟。

　　春分花事今多少，未觉心情胜去年。

　　>《少年游》

　　宋杜安世

　　小楼归燕又黄昏。

　　寂寞锁高门。

　　轻风细雨，惜花天气，相次过春分。

　　画堂无绪，初燃绛蜡，罗帐掩馀薰。

　　多情不解怨王孙。

　　任薄幸，一从君。

　　>《画堂春•溪边风物已春分》

　　宋仲并

　　溪边风物已春分。画堂烟雨黄昏。

　　水沉一缕袅炉薰。尽醉芳尊。

　　舞袖飘摇回雪，歌喉宛转留云。

　　人间能得几回闻。丞相休嗔。

本DOCX文档由 www.zciku.com/中词库网 生成，海量范文文档任你选，，为你的工作锦上添花,祝你一臂之力！